13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 723 της 13/29 Νοεμ. 1972 (ΦΕΚ Α΄ 209) Περί ιδρύσεως εδρών και συστάσεως θέσεων Βοηθητικού Διδακτικού προσωπικού παρά τη Ιατρική Σχολή του Πανεπιστημίου Θεσσαλονίκης. Έχοντες υπ’ όψιν: 1) Τας διατάξεις των άρθρων: α) 31 παρ. 3 και 4 του Ν.Δ. 3974/1959, β) 3 και 7 του Ν.Δ. 825/1971, γ) 15, 38 και 39 του Β.Δ. 40/1972, δ) 2 και 20 του Ν.Δ. 1174/1972, 2) την υπ’ αριθ. 11300/Δ/1972 απόφασιν του Πρωθυπουργού, 3) την γνώμην της Ιατρικής Σχολής (συνεδρίαι: 8.7.1970 και 23.3.1971) και της Συγκλήτου (Συνεδρίαι: 30.7.1970 και 2.6.1971) του Πανεπιστημίου Θεσσαλονίκης, 4)την υπ’ αριθ. 21812/2.9.1971 (Φ.Ε.Κ. 712 Β΄) απόφασιν του πρωθυπουργού, 5) την υπ’ αριθ. 1040/1971 σύμφωνον γνώμην του Ανωτάτου Συμβουλίου Δημοσίων Υπηρεσιών και 6) την υπ’ αριθ. 756/1971 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων παρά τω Πρωθυπουργώ και επί των Οικονομικών Υπουργών, απεφασίσαμεν και διατάσσομεν: Άρθρ.1.-Ιδρύονται παρά τη Ιατρική Σχολή του Πανεπιστημίου Θεσσαλονίκης αι κάτωθι τακτικαί έδραι: α)Β΄ Παθολογικής Προπαιδευτικής Κλινικής και Ειδικής Νοσολογίας, έχουσα ως περιεχόμενον την διδασκαλίαν πάντων των παθολογικών νοσημάτων συστηματικώς και καθ’ έκαστον και την εισαγωγικήν διδασκαλίαν των φοιτητών επί του τρόπου εξετάσεως, διαγνώσεως και παρακολουθήσεως διαφόρων παθολογικών ασθενειών. Ελονοσίαν, φυματίωσιν και λοιμώδεις νόσους επιπολαζούσας εν Ελλάδι, κατανεμόμενον εκ παραλλήλου προς το περιεχόμενον της ήδη υφισταμένης τακτικής έδρας της Παθολογικής Προπαιδευτικής Κλινικής και Ειδικής Νοσολογίας. β)Β΄ Χειρουργικής Προπαιδευτικής Κλινικής, Χειρουργικής Παθολογίας και Εγχειρητικής, έχουσα ως περιεχόμενον την συστηματικήν διδασκαλίαν περί των χειρουργικών νοσημάτων, της αιτιολογίας, παθολογίας, διαγνωστικής και θεραπείας αυτών μετ’ εισαγωγής των φοιτητών εις την εξέτασιν των πασχόντων εκ χειρουργικών νοσημάτων και ασκήσεων αυτών επί των αρρώστων. Επίσης την διδασκαλίαν και εξάσκησιν των φοιτητών επί της τεχνικής των διαφόρων εγχειρητικών μεθόδων κατανεμόμενον εκ παραλλήλου προς το περιεχόμενον της ήδη υφισταμένης τακτικής έδρας της Χειρουργικής Προπαιδευτικής Κλινικής, Χειρουργικής Παθολογίας και Εγχειρητικής. (Αντί για τη σελ. 511(ε) Σελ. 511(ζ) Τεύχος Ε83-Σελ. 27 Σχολή Επιστημών Υγείας- Τμήματα Ιατρικής, Φαρμακευτικής 31.Ε.η (α-β).9-13 γ)Β΄ Μαιευτικής και Γυναικολογικής Κλινικής, έχουσα ως περιεχόμενον Ανατομικήν και Φυσιολογίαν γεννητικού συστήματος γυναικός. Φυσιολογίαν και Παθολογίαν κυήσεως, τοκετού και λοχείας. Στείρωσιν. Συγγενείς Παθήσεις, κακώσεις, φλεγμονάς   και     νεοπλασίας     γεννητικού      συστήματος γυναικός. Διάγνωσιν και θεραπείαν αυτών, κατανεμόμενον εκ παραλλήλου προς το περιεχόμενον της ήδη υφισταμένης τακτικής έδρας της Μαιευτικής και Γυναικολογικής Κλινικής. δ)Β΄ Ψυχιατρικής και Νευρολογικής Κλινικής, έχουσα ως περιεχόμενον την διδασκαλίαν των ψυχικών παθήσεων και των παθήσεων του νευρικού συστήματος ως και των Επικουρικών Εργαστηριακών μεθόδων. Άρθρ.2.-Παρ’ εκάστη των δια του άρθρ. 1 του παρόντος ιδρυομένων εδρών συνιστάται μία θέσις Επιμελητού, 3 θέσεις Βοηθών και μία θέσις Παρασκευαστού Β΄ Κατηγορίας. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 